
ที่ ปขมท.๒๓-๒๕๖๙/ว ๑๓๗
 สำนักงานประสานงานเครือข่ายบุคลากรสายสนับสนุน  

 ที่ประชุมสภาข้าราชการ พนักงาน และลูกจ้าง

 มหาวิทยาลัยแห่งประเทศไทย (ปขมท.)  
 สำนักบริการวิชาการ มหาวิทยาลัยเชียงใหม่  
 ๒๓๙ ถ.นิมมานเหมินท์ ต.สุเทพ อ.เมือง จ.เชียงใหม่  

 ๕๐๒๐๐     
                                                                ๒  เมษายน  ๒๕๖๙
เรื่อง   ขอความอนุเคราะห์สนับสนุนบุคลากรเข้าร่วมประชุมวิชาการวิจัยระดับชาติสำหรับบุคลากรสายสนับสนุนใน
         สถาบันอุดมศึกษา ครั้งที่ ๑๘  “ทองกวาววิชาการ’๖๙” 
เรียน   
สิ่งที่ส่งมาด้วย  
 โครงการประชุมวิชาการวิจัยระดับชาติสำหรับบุคลากรสายสนับสนุนในสถาบันอุดมศึกษา ครั้งที่ ๑๘   
                      “ทองกวาววิชาการ’๖๙” 
  

ด้วยมหาวิทยาลัยสงขลานครินทร์ ร่วมกับ สำนักบริการวิชาการ มหาวิทยาลัยเชียงใหม่ และเครือข่ายวิจัยและนวัตกรรม ที่ประชุมสภาข้าราชการ พนักงานและลูกจ้างมหาวิทยาลัยแห่งประเทศไทย (ปขมท.) ได้กำหนดจัดประชุมวิชาการวิจัยระดับชาติสำหรับบุคลากรสายสนับสนุนในสถาบันอุดมศึกษา ครั้งที่ ๑๘  “ทองกวาววิชาการ’๖๙”   ระหว่างวันที่ ๒๒-๒๔ กรกฎาคม ๒๕๖๙  โดยมีวัตถุประสงค์เพื่อสร้างเวทีการนำเสนอผลงานวิจัยระดับชาติของบุคลากรสายสนับสนุนในสถาบันอุดมศึกษา ส่งเสริมการแลกเปลี่ยนเรียนรู้และเผยแพร่ผลงานวิจัยสถาบันของบุคลากรสายสนับสนุนในสถาบันอุดมศึกษา และเพื่อกระตุ้นให้บุคลากรมีการพัฒนาตนเองและองค์กรอย่างต่อเนื่องและยั่งยืน



ในการนี้ที่ประชุมสภาข้าราชการ พนักงานและลูกจ้างมหาวิทยาลัยแห่งประเทศไทย (ปขมท.) ประสงค์ขอความอนุเคราะห์ท่านสนับสนุนบุคลากรในสังกัดของท่านเข้าร่วมอบรมเชิงปฏิบัติการดังกล่าวข้างต้น ค่าลงทะเบียนผู้นำเสนอผลงาน คนละ ๓,๘๐๐ บาท ค่าลงทะเบียนผู้ไม่นำเสนอผลงาน คนละ ๒,๙๐๐ บาท และขอความกรุณาประชาสัมพันธ์การประชุมดังกล่าวให้บุคลากรในหน่วยงานของท่านได้ทราบด้วย ทั้งนี้ผู้เข้าร่วมประชุมมีสิทธิ์เบิกค่าลงทะเบียนได้ตามระเบียบกระทรวงการคลัง และไม่ถือเป็นวันลาเมื่อได้รับอนุมัติจากต้นสังกัดแล้ว ผู้สนใจสมัครได้ที่ www.council-uast.com ภายในวันที่ ๒๐ มิถุนายน ๒๕๖๙  สำหรับผู้นำเสนอผลงาน ส่วนผู้ไม่นำเสนอผลงานสามารถสมัครเข้าร่วมประชุมได้ ภายในวันที่ ๑๓ กรกฎาคม ๒๕๖๙ สอบถามรายละเอียดเพิ่มเติมได้ที่ ๐๘๙-๕๕๕-๖๖๖๑, ๐๘๗-๑๗๗-๗๘๖๖ และ ๐๙๔-๕๙๒-๘๕๑๒ หรือ email : council.staff123@gmail.com
           
 จึงเรียนมาเพื่อโปรดทราบและพิจารณาให้ความอนุเคราะห์ด้วย  จะเป็นพระคุณยิ่ง 
   ขอแสดงความนับถือ

                   (นายเรวัต  รัตนกาญจน์)


ประธานที่ประชุมสภาข้าราชการ พนักงานและลูกจ้าง
                      มหาวิทยาลัยแห่งประเทศไทย (ปขมท.)  
สำนักงานประสานงานเครือข่ายฯ
โทร. ๐๘๙-๕๕๕-๖๖๖๑, ๐๘๗-๑๗๗-๗๘๖๖
email :  council.staff123@gmail.com
